**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS MIESTO SAVIVALDYBĖS VISUOMENĖS SVEIKATOS STEBĖSENOS 2016 METŲ IR KLAIPĖDOS MIESTO SAVIVALDYBĖS VYKDOMŲ VISUOMENĖS SVEIKATOS PRIEŽIŪROS FUNKCIJŲ ĮGYVENDINIMO 2017 METŲ ATASKAITŲ PATVIRTINIMO“ PROJEKTO**

1. **Projekto rengimą paskatinusios priežastys.**

Teisės aktai, įpareigojantys parengti ir teikti tvirtinti specialias ataskaitas.

1. **Parengto projekto tikslai ir uždaviniai.**

Šiuo sprendimo projektu siekiama teisės aktų nustatyta tvarka patvirtinti:

1. Klaipėdos miesto savivaldybės visuomenės sveikatos stebėsenos 2016 metų ataskaitą;
2. Klaipėdos miesto savivaldybės vykdomų visuomenės sveikatos priežiūros funkcijų įgyvendinimo 2017 metų ataskaitą.
3. **Kaip šiuo metu yra teisiškai reglamentuojami projekte aptarti klausimai.**

Klaipėdos miesto savivaldybės visuomenės sveikatos stebėsenos 2016 m. ataskaita parengta vykdant Lietuvos Respublikos visuomenės sveikatos stebėsenos (monitoringo) įstatymo 10 straipsnį ir Bendrųjų savivaldybių visuomenės sveikatos stebėsenos nuostatų, patvirtintų Lietuvos Respublikos sveikatos apsaugos ministro 2003 m. rugpjūčio 11 d. įsakymu Nr. V-488 „Dėl Bendrųjų savivaldybių visuomenės sveikatos stebėsenos nuostatų patvirtinimo“, 6.3 ir 6.4 papunkčius, kurie įpareigoja Savivaldybės administracijos direktorių organizuoti savivaldybės visuomenės sveikatos stebėsenos ataskaitos projekto pristatymą savivaldybės tarybai ir visuomenei bei pateikti Higienos institutui Savivaldybės tarybos patvirtintą savivaldybės visuomenės sveikatos stebėsenos ataskaitą iki kiekvienų metų gegužės 1 d.

Lietuvos Respublikos visuomenės sveikatos priežiūros įstatymo 6 straipsnio 5 dalis įpareigoja savivaldybes kasmet Vyriausybės nustatyta tvarka (Lietuvos Respublikos Vyriausybės 2008 m. birželio 18 d. nutarimas Nr. 606 „Dėl Savivaldybės vykdomų visuomenės sveikatos priežiūros funkcijų įgyvendinimo ataskaitos teikimo tvarkos“) parengti ir Sveikatos apsaugos ministerijai pateikti Savivaldybės tarybos patvirtintą ataskaitą apie savivaldybės vykdomas visuomenės sveikatos priežiūros funkcijas. Klaipėdos miesto savivaldybės vykdomų visuomenės sveikatos priežiūros funkcijų įgyvendinimo 2017 metų ataskaita parengta pagal Savivaldybės vykdomų visuomenės sveikatos priežiūros funkcijų įgyvendinimo ataskaitos formą, patvirtintą LR sveikatos apsaugos ministro 2015 m. kovo 2 d. įsakymu Nr. V-292.

1. **Kokios numatomos naujos teisinio reglamentavimo nuostatos ir kokių rezultatų laukiama.**

Vadovaudamasi teisės aktų nustatyta tvarka Savivaldybė atsiskaitys Lietuvos Respublikos sveikatos apsaugos ministerijai ir Higienos institutui už Klaipėdos miesto savivaldybės vykdytą 2016 m. visuomenės sveikatos stebėseną bei Savivaldybės vykdytų 2017 m. visuomenės sveikatos priežiūros funkcijų įgyvendinimą.

**5**. **Galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Neigiamų sprendimo priėmimo pasekmių nenumatoma.

1. **Jeigu sprendimui įgyvendinti reikia kitų teisės aktų, – kas ir kada juos turėtų parengti, šių aktų metmenys.**

Nereikia.

1. **Kiek biudžeto lėšų pareikalaus ar leis sutaupyti projekto įgyvendinimas (pateikiami įvertinimai artimiausiems metams ir tolesnei ateičiai), finansavimo šaltiniai.**

 Nėra.

1. **Sprendimo projekto rengimo metu atlikti vertinimai ir išvados, konsultavimosi su visuomene metu gauti pasiūlymai ir jų motyvuotas vertinimas (atsižvelgta ar ne).**

Projektinis pasiūlymas papildomai derintas su Klaipėdos miesto savivaldybės bendruomenės sveikatos taryba. Neigiamų vertinimų negauta.

**9. Sprendimo projekto autorius ar autorių grupė, sprendimo projekto iniciatoriai.**

Sprendimo projekto iniciatorius – Klaipėdos miesto savivaldybės administracijos Sveikatos apsaugos skyrius, BĮ Klaipėdos miesto visuomenės sveikatos biuras. Sprendimo projektą parengė Sveikatos apsaugos skyriaus vyriausioji specialistė R. Perminienė.

**10. Kiti reikalingi pagrindimai ir paaiškinimai.**

Klaipėdos miesto savivaldybės visuomenės sveikatos stebėsenos 2016 m. ataskaitoje įvertinti bendruomenės sveikatos stebėsenos rodikliai ir juos įtakojantys rizikos veiksniai, išanalizuotos prioritetinės visuomenės sveikatos kryptys, teikiamos rekomendacijos sveikatos rodikliams gerinti. Rodiklių analizės tikslas yra įvertinti esamą gyventojų sveikatos ir sveikatą lemiančių veiksnių situaciją Klaipėdos m. savivaldybėje, vertinant ją Lietuvos sveikatos strategijos tikslų ir uždavinių įgyvendinimo kontekste ir remiantis šia objektyvia informacija planuoti bei įgyvendinti vietines visuomenės sveikatos stiprinimo ir prevencijos priemones.

Klaipėdos miesto savivaldybės vykdomų visuomenės sveikatos priežiūros funkcijų įgyvendinimo 2017 metų ataskaitoje pateikta bendra informacija apie savivaldybės gyventojų sveikatos būklę, savivaldybės visuomenės sveikatos priežiūros funkcijoms vykdyti įtakos turėjusių veiksnių apžvalga, informacija apie valstybinių (valstybės perduotų savivaldybėms) visuomenės sveikatos priežiūros funkcijų (visuomenės sveikatos priežiūra savivaldybės teritorijoje esančiose ikimokyklinio ugdymo, bendrojo ugdymo ir profesinio mokymo įstaigose ugdomų mokinių pagal ikimokyklinio, priešmokyklinio, pradinio, pagrindinio ir vidurinio ugdymo programas, visuomenės sveikatos stiprinimas, visuomenės sveikatos stebėsena) savivaldybėje vykdymą, tarpsektorinį bendradarbiavimą, informacija apie savivaldybės visuomenės sveikatos rėmimo specialiąją programą.

LR sveikatos apsaugos ministerija rekomenduoja Savivaldybėms vykdomų visuomenės sveikatos priežiūros funkcijų įgyvendinimo ataskaitą tvirtinti kartu su Savivaldybės visuomenės sveikatos stebėsenos ataskaita.

PRIDEDAMA: Teisės aktų, nurodytų sprendimo projekto įžangoje, išrašas, 4 lapai.

Sveikatos apsaugos skyriaus vedėja Janina Asadauskienė